สายการบินเอเชีย แห่ยกเลิกเที่ยวบินจ้าละหวั่น! เลี่ยงน่านฟ้าอิหร่าน หลังสงครามระอุ
สายการบินเอเชีย แห่ยกเลิกเที่ยวบินจ้าละหวั่น! เลี่ยงน่านฟ้าอิหร่าน หลังสงครามระอุ
สายการบินเอเชีย แห่ยกเลิกเที่ยวบินจ้าละหวั่น! เลี่ยงน่านฟ้าอิหร่าน หลังสงครามระอุ
8 ม.ค. 2563

ผู้สื่อข่าวรายงานว่า สายการบินหลายแห่งในภูมิภาคเอเชีย ซึ่งรวมถึง สิงคโปร์ แอร์ไลน์, ไชน่า แอร์ไลน์ และมาเลเซีย แอร์ไลน์ ประกาศในวันนี้(8)ว่า ทางสายการบินจะหลีกเลี่ยงการบินผ่านน่านฟ้าอิหร่าน หรือยกเลิกเที่ยวบิน เนื่องจากสถานการณ์ในตะวันออกลางมีความตึงเครียดมากขึ้น
ทางด้านสายการบินเอมิเรตส์ และสายการบินฟลายดูไบซึ่งเป็นสายการบินในเครือ ได้ประกาศยกเลิกเที่ยวบินไปยังกรุงแบกแดดของอิรัก โดยระบุว่า ทางสายการบินกำลังติดตามสถานการณ์อย่างใกล้ชิด และประสานงานกับเจ้าหน้าที่ที่เกี่ยวข้อง และอาจมีการเปลี่ยนแปลงการดำเนินงานหากจำเป็น
การตัดสินใจดังกล่าวของสายการบินเหล่านี้เกิดขึ้นหลังจากกองกำลังพิทักษ์การปฏิวัติอิสลามของอิหร่าน (IRGC) ได้ยิงขีปนาวุธแบบพื้นสู่พื้น (surface-to-surface) จำนวนหลายสิบลูก เข้าถล่มฐานทัพอากาศสหรัฐซึ่งตั้งอยู่ในจังหวัดอันบาร์ ทางตะวันตกของประเทศอิรักในช่วงเช้าวันนี้ตามเวลาไทย เพื่อตอบโต้ที่กองทัพสหรัฐปลิดชีพนายพลกัสซิม โซเลมานี ผู้บัญชาการกองกำลัง Quds Force ของอิหร่าน